Best Suited Lipstick Shades For Dusky Women in Hindi | सांवली त्‍वचा है तो इन रंगों वाली लिपस्टिक से दिखें आकर्षक | फैशन और सौंदर्य
हालांकि मटमैले रंग की लिपस्टिक को सांवली त्‍वचा वाली महिलाएं सबसे अच्‍छा मानती है! लेकिन कई और रंग भी सांवली रंगत पर अच्‍छे लगते हैं। काफी ब्राउन, सामान्य भूरा, लाल, चेरी और पिंक शेड की लिपस्टिक न केवल आप पर सुंदर लगेगी अपितु आपको आकर्षक भी बनाएगी।
फैशन और सौंदर्य By Pooja SinhaAug 05, 2015
सांवली त्‍वचा के लिए लिपस्टिक का चयन
वह दिन गए जब सांवली त्‍वचा को अच्‍छा नहीं माना जाता था। आज सांवली त्‍वचा को सेक्‍सी, ग्‍लैमरस और सुंदर माना जाता है। और अन्‍य सभी प्रकार की त्‍वचा की तरह, सांवली त्‍वचा वाली महिलाओं को भी अपनी असली सुंदरता दिखाने के लिए सही मेकअप की जरूरत होती है। लिपस्टिक सौंदर्य में चार चांद लगाने वाला सौंदर्य प्रसाधन है। इसलिए यह बहुत जरूरी है कि होठों के सौंदर्य को बढ़ाने में लिपस्टिक का सही प्रयोग किया जाए। हालांकि मटमैले रंग को सांवली त्‍वचा वाली महिलाएं अपना अच्‍छा दोस्‍त मानती है! लेकिन कई रंग भी सांवली रंगत पर अच्‍छे लगते हैं। काफी ब्राउन, सामान्य भूरा, लाल, चेरी और पिंक शेड की लिपस्टिक न केवल आप पर सुंदर लगेगी अपितु आपको आकर्षक भी बनाएगी।
कॉपर ब्राउन रंग की लिपस्टिक लगाने से सांवले रंग की महिलाएं बहुत ही आकर्षक और सेक्‍सी लगती है। कॉपर ब्राउन रंग के विभिन्‍न रंग प्राकृतिक रूप से सांवले रंग के साथ मिक्‍स हो जाते है। यह शेड लगभग सभी तरह के कपड़ों और मौके पर अच्‍छे लगता है।
लाल रंग की लिपस्टिक लगभग सभी की पंसदीदा होती है। यह गोरी महिलाओं की तरह सांवले रंग पर भी उतनी ही हॉट और सेक्‍सी लगती है। मेल खाते लिप लाइनर से होंठों को आउटलाइन करके, होठों में अंदर लाल रंग की लिपस्टिक लगाये। फिर उसपर थोड़ा सा ग्लिटर लगाये, इस तरह से आप दूसरों का दिल जीत सकती हैं। तीखे नैन नखश वाली सांवली त्‍वचा पर लाल रंग कमाल का जादू करता है।
गुलाब जैसा चमकीला रंग सांवली त्‍वचा के लिए विशेष होता है। इस रंग की लिपस्टिक लगाने से सांवली त्‍वचा खिली-खिली नजर आती है। तो देर किस बात की हल्‍का गुलाबी रंग अपने होठों पर लगाकर आप भी तैयार हो जाये दुनिया पर जादू चलाने के लिए। लेकिन ध्‍यान रहें कि गुलाबी के विभिन्‍न रंगों के बीच आप अपनी त्‍वचा पर सूट करता रंग ही लगाये।
डार्क ब्राउनीश ग्रे (Taupe)
अगर आपका रंग थोड़ा गहरा है तो ये रंग आपके त्‍वचा के अधिक पूरक हो सकता है। गहरे रंग की त्‍वचा वाली महिलाओं के लिए यह एकदम सही रंग है। पार्टी में जाने पर इस रंग की लिपस्टिक पर ग्लिटर लगाने से सुंदरता में चार चांद लग सकते हैं।
Image Source : iloveindianmakeup.com
गुलाबी और मैजंटा के बीच अक्‍सर महिलाओं को उलझन होती है। वह दोनों को एक ही रंग मानती है। जबकि गुलाबी हल्‍का और शांत रंग होता है, लेकिन मैजेंटा थोड़ा सा गहरा और चमकीला होता है। यह रंग एशियन, अफ्रीकन और अफ्रीकन-अमेरिकन डार्क स्किन पर अच्‍छा लगता है।
क्‍या आप अभी भी गुलाबी होंठ और गोरी त्वचा को लेकर चिंतित हैं? तो अपनी चिंताओं को एक तरफ रखो और लिपस्टिक के इस अद्भुत शेड को ट्राई करें। आप इसके हल्‍के से लेकर ड्रार्क सभी रंगों को ट्राई कर सकती हैं। ये लिप कलर सांवली त्‍वचा को सुंदर बनाने के लिए एक रहस्‍य की तरह होता है। फ्यूशिया के शानदार रंगों को लगाकर आप रहस्‍यमय सांवली राजकुमारी बन दुनिया को आश्‍चर्य में डाल सकती है।
Image Source : .netdna-cdn.com
चॉकलेट ब्राउन कॉपर ब्राउन से अलग होता है। क्‍योंकि कॉपर ब्राउन का रंग हल्‍का और चॉकलेट ब्राउन का रंग थोड़ा ज्‍यादा गहरा होता है। यह सांवली त्‍वचा टोन से मेल खाकर प्राकृतिक लगता है। अगर आप किसी दिन बिल्‍कुल सिंपल दिखने चाहती हैं तो अपने होठों पर चॉकलेट ब्राउन रंग की लिपस्टिक लगा सकती हैं। यह बहुत ही ट्रेंडी लगती है।
जिस प्रकार नैचुरल पिंक गोरे रंग की त्‍वचा वाली महिलाओं के लिए विशेष रंग माना जाता है, उसी तरह आमतौर पर एक रंग सांवली त्‍वचा वाली महिलाओं द्वारा प्रयोग किया जाता है। और वह पीच रंग है। पीच सांवली त्‍वचा में बदलाव का पूरक होता है। निस्‍संदेह यह रंग सांवली त्‍वचा वाली महिलाओं के लिए सबसे अच्‍छे लिपस्टिक के रंगों में से एक है!
सांवली त्‍वचा की खूबसूरती
lipstick shades in hindi